Centrālā Austrālija
Centrālā Austrālija (angļu: Central Australia), bieži vien saukta arī par Sarkano centru (Red Centre), ir ģeogrāfisks un kultūras reģions Austrālijas centrālajā daļā. Centrālās Austrālijas iedzīvotāju skaits 2005. gada tautas skaitīšanā bija 39 068; 40—45% iedzīvotāju ir aborigēni. Reģionā dominē tuksneši ar sarkanām smiltīm, spinifeksa zāli un izkliedētiem akāciju krūmiem. Reģiona klimats ir ļoti sauss, un vidēji gadā nokrišņu daudzums ir tikai 150 mm.